ประกันอุบัติเหตุสำหรับนักบริหาร
อาคเนย์ประกันชีวิตออกประกันอุบัติเหตุสำหรับนักบริหาร
26 ม.ค. 2554

อาคเนย์ประกันชีวิตออกประกันอุบัติเหตุสำหรับนักบริหาร
นายโชติพัฒน์ พีชานนท์ ประธานกรรมการบริหารอาคเนย์ กลุ่มธุรกิจประกันและการเงิน เปิดเผยว่า ล่าสุดบริษัทได้ออกสินค้าประกันอุบัติเหตุส่วนบุคคล พีเอพลัส แบบพีเอ เอ็กเซ็กคูทีฟ ซึ่งให้ความคุ้มครองสูงตั้งแต่ 1-12.5 ล้านบาท และชดเชยค่ารักษาพยาบาลจากอุบัติเหตุตั้งแต่ 1 แสนบาท ถึง 2 แสนบาท เพื่อตอบสนองความต้องการของกลุ่มลูกค้าที่มีรายได้สูง เช่น นักบริหาร นักธุรกิจ และเจ้าของกิจการ รวมทั้งผู้สูงวัย เนื่องจากมีอายุรับประกันตั้งแต่ 15-75 ปี นับเป็นตัวอย่างในการนำเสนอผลิตภัณฑ์ที่ตอบสนองความต้องการของลูกค้าอย่างหลากหลาย นอกเหนือจากพีเอวัน และพีเอแฟมิลี่ ที่ได้รับความนิยมอยู่แล้วสำหรับ ผลิตภัณฑ์ใหม่ที่จะทยอยออกสู่ตลาดในปีนี้ จะเน้นแบบ"มองชีวิตคุณให้ง่าย" หรือแบบ Simple เป็นหลัก เช่น แบบออมทรัพย์ผลตอบแทนสูง แบบอาวุโสอย่างง่าย แบบประกันสุขภาพ รวมทั้งจะนำเสนอหลักประกันตะกาฟุล สำหรับประชากรมุสลิมอีกด้วย นอกจากนี้ยังมีสินค้าแบบบำนาญ ซึ่งมีให้เลือกทั้งแบบชำระครั้งเดียวและชำระรายปี